**Pasientinformasjon**

**Oppfølgning av svangerskap hos Rh-negativ gravid**

Du får dette brevet fordi du hos din fastlege/jordmor har tatt blodprøve som viser at du har blodtype «Rhesus **negativ»**, og at fosteret ditt har blodtype «Rhesus **positiv»**.

I henhold til nye anbefalinger/rutiner bør du få en injeksjon med antistoffer. Dette er for å unngå at immunsystemet ditt reagerer da en slik reaksjon kan påvirke fosteret negativt.

Denne injeksjonen med antistoffer skal settes hos din fastlege rundt svangerskapsuke 28. Dersom du mottar denne meldingen etter svangerskapsuke 28 bør du gjøre en avtale med din fastlege ved første anledning.

Tidligere har vi gitt denne injeksjonen etter fødselen til alle Rh-negative gravide med Rh-positivt foster. Dette er fortsatt rutine, men man anbefaler nå også en injeksjon i svangerskapet.

Kopi av dette brevet er også sendt til din fastlege.

Mvh
Seksjonsoverlege Ragnar Kvie Sande
Fødepoliklinikken v/ Kvinneklinikken
Stavanger universitetssjukehus (SUS)

Revidert november 2016
[www.sus.no/kvinneklinikken](http://www.sus.no/kvinneklinikken)